
Ministru kabineta noteikumi Nr. 435
Rīgā 2026. gada 28. jūlijā (prot. Nr. 40 15. §)
Grozījumi Ministru kabineta 2023. gada 19. decembra noteikumos Nr. 803 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.6. pasākuma "Uzlabot izglītības iespējas ārstniecības personām, t. sk. uzlabojot tālākizglītības pieejamību" īstenošanas noteikumi"
Izdoti saskaņā ar Eiropas Savienības fondu 2021.–2027. gada plānošanas perioda vadības likuma 19. panta 6. un 13. punktu
· Izdarīt Ministru kabineta 2023. gada 19. decembra noteikumos Nr. 803 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.6. pasākuma "Uzlabot izglītības iespējas ārstniecības personām, t. sk. uzlabojot tālākizglītības pieejamību" īstenošanas noteikumi" (Latvijas Vēstnesis, 2023, 247. nr.) šādus grozījumus:
· 1. Izteikt 7. punktu šādā redakcijā:
· "7. Pasākuma mērķa grupa ir ārstniecības personas, ārstniecības atbalsta personas, sociālajā jomā strādājošie speciālisti darbam integrētajā veselības aprūpē multidisciplināro komandu ietvaros, farmaceitiskās aprūpes pakalpojumu sniedzēji un klīniskie psihologi."
· 2. Izteikt 8. punktu šādā redakcijā:
· "8. Pasākuma rezultāta rādītājs "dalībnieki, kas ieguvuši kvalifikāciju pēc dalības" – līdz 2029. gada 31. decembrim kvalifikāciju ieguvuši 11 289 dalībnieki."
· 3. Izteikt 9. punktu šādā redakcijā:
· "9. Pasākuma iznākuma rādītājs "personas ar vidējo izglītību" – līdz 2029. gada 31. decembrim apmācībās piedalījušās 1 129 personas ar vidējo izglītību, tai skaitā līdz 2024. gada 31. decembrim – 14 personas ar vidējo izglītību."
· 4. Izteikt 10. punktu šādā redakcijā:
· "10. Pasākuma iznākuma rādītājs "personas ar augstāko izglītību" – līdz 2029. gada 31. decembrim apmācībās piedalījušās 10 160 personas ar augstāko izglītību, tai skaitā līdz 2024. gada 31. decembrim – 125 personas ar augstāko izglītību."
· 5. Svītrot 11. punktu.
· 6. Izteikt 12. punktu šādā redakcijā:
· "12. Pasākumam pieejamais kopējais finansējums ir 12 287 939 euro, tai skaitā Eiropas Sociālā fonda Plus finansējums – 10 444 748 euro un valsts budžeta līdzfinansējums – 1 843 191 euro."
· 7. Svītrot 13. punktu.
· 8. Svītrot 14. punktu.
· 9. Izteikt 18. punktu šādā redakcijā:
· "18. Finansējuma saņēmējs projekta īstenošanas laikā nodrošina interešu konflikta neesību saskaņā ar publisko iepirkumu jomu regulējošajiem normatīvajiem aktiem."
· 10. Svītrot 20.4. apakšpunktu.
· 11. Izteikt 23. punktu šādā redakcijā:
· "23. Šo noteikumu 20.3. apakšpunktā minētās atbalstāmās darbības finansējums nepārsniedz trīs procentus no šo noteikumu 12. punktā minētā pieejamā kopējā finansējuma, un tās ietvaros ir attiecināmas apmācību izmaksas par prasmēm, kas sociālā pakalpojuma sniegšanas ietvaros ļauj identificēt nepieciešamību piesaistīt ārstniecības personālu."
· 12. Svītrot 25. punktu.
· 13. Izteikt 27.2. apakšpunktu šādā redakcijā:
· "27.2. šo noteikumu 22., 23. un 26. punktā minētās projekta pārējās tiešās attiecināmās īstenošanas izmaksas, un šīs piegāžu un pakalpojumu izmaksas ir attiecināmas, ja tās radušās, ievērojot publisko iepirkumu jomu regulējošos normatīvos aktus."
· 14. Izteikt 30.2. apakšpunktu šādā redakcijā:
· "30.2. novērotāju statusā bez balsstiesībām – atbildīgās iestādes pārstāvjus un Veselības aprūpes darba devēju asociācijas pārstāvjus."
· 15. Svītrot 32.4. apakšpunktu.
· 16. Izteikt 33. punktu šādā redakcijā:
· "33. Finansējuma saņēmējs izstrādā kārtību, kādā veicama apmācāmo piesaiste un kā valsts informācijas sistēmās tiek pārbaudīta viņu atbilstība mērķa grupai, kā arī paredz apmācāmo atlases nosacījumus un pieredzes apmaiņas pasākumu izvērtēšanas kritērijus."
· 17. Izteikt 39. punktu šādā redakcijā:
· "39. Finansējuma saņēmējs nodrošina, lai informācija par apmācībām, kā arī apmācību programmas un materiāli būtu publiski pieejami tīmekļvietnē https://www.talakizglitiba.lv, un paredz iespēju anonīmi izteikt ierosinājumus un iebildumus par apmācībām. Aktuālo informāciju par projekta īstenošanu finansējuma saņēmējs ievieto savā tīmekļvietnē (https://www.talakizglitiba.lv) un sociālajos tīklos, tiklīdz tā ir pieejama, bet ne retāk kā reizi trijos mēnešos."
· 18. Izteikt 40.1. apakšpunktu šādā redakcijā:
· "40.1. datus par projekta ietvaros apmācības saņēmušajām personām atbilstoši Eiropas Parlamenta un Padomes 2021. gada 24. jūnija Regulas (ES) 2021/1057, ar ko izveido Eiropas Sociālo fondu Plus un atceļ Regulu (ES) Nr. 1296/2013, I pielikumam un normatīvajam aktam, kas nosaka Eiropas Savienības fondu projektu pārbaužu veikšanas kārtību 2021.–2027. gada plānošanas periodā;".
· 19. Izteikt 41.1. apakšpunktu šādā redakcijā:
· "41.1. nodrošina, ka iepirkumi, kas nepieciešami atbalstāmo darbību īstenošanai, atbilstoši iespējām tiek veikti kā sociāli atbildīgi iepirkumi, kā arī atbilstoši Eiropas Savienības un Latvijas Republikas publisko iepirkumu jomu regulējošos normatīvajos aktos noteiktajai kārtībai, īstenojot atklātu, pārredzamu, nediskriminējošu un konkurenci nodrošinošu procedūru;".

